MALIOER CHRISTIAN CHURCH A S S E M B L Y O F G O D Purok 2 Malioer, Bayambang, Pangasinan DISCIPLESHIP MANUAL ONE: (Tagalog Version) Paano Ako Magiging Isang Tunay Na Disipulo Ni Hesus? Name: Discipleship Group: IKATLONG LINGGO • PAGSUNOD 09236370619 |
Ano ang ibig sabihin ng pagiging disipulo ni Hesus? Napakahalagang malaman kung paano maging isang tunay na disipulo ni Jesus. Una, kailangan nating malaman kung ano ang ibig sabihin ng "disipulo" ni Jesus. Pag-aralan natin ang talata sa Bibliya kung saan unang tinawag ni Jesus ang kanyang mga disipulo. Simon at Andres Sinabi ni Jesus, "Sumama kayo sa akin at kayo'y gagawin kong mamamalakaya ng tao." Pagdakay iniwan nila ang kanilang lambat, at sumunod sa kanya. (Marcos 1:17-18) Santiago at Juan Nagpatuloy siya sa paglalakad, at sa di kalayuan, ay nakita niya ang magkapatid na Santiago at Juan, mga anak ni Zebedeo.Sila'y nasa kanilang banka at naghahayuma ng mga lambat. Tinawag din sila ni Hesus at sumunod naman sa kanya. Iniwan nila sa banka ang kanilang ama, kasama ng mga taong upahan. (Marcos 1:19-20) Mateo Umalis si Hesus sa lugar na iyon at sa kaniyang paglalakad, nakita niya ang isang taong ang pangalan ay Mateo; nakaupo ito sa paningilan ng buwis. Sinabi ni Hesus sa kaniya, "Sumunod ka sa akin." Tumindig si Mateo at sumunod sa kanya. (Mateo 9:9) Felipe Kinabukasan, minabuti ni Hesus ang pumunta sa Galilea. Nakita niya si Felipe, at sinabi rito, "Sumunod ka sa akin." (Juan 1:43) Nang tinawag ni Hesus ang kanyang mga unang disipulo, makikita nating ginamit niya ang mga katagang "sumunod ka sa akin" kagaya sa mga nabanggit na mga talata. Samakatuwid, ang disipulo ni Jesus ay walang iba kundi ang mga tagasunod nya. Katunayan, tinatawag tayo ni Hesus upang maging kanyang mga tagasunod. IKATLONG LINGGO: Paano ako magiging isang tunay na disipulo ni Hesus? Ikalawang Araw: Mateo 19:22-24 Ano sa palagay mo ang dahilan kung bakit mahirap sa taong mayaman na makapasok sa kaharian ng Diyos? Ikatlong Araw: Mateo 28:18-20 Ano ang utos ni Hesus? Magbigay ng mga paraan kung paano natin ito magagawa._____________________________________________________ Ika-apat na Araw: Lucas 6:45-47 Ano ang mga bagay bagay upang masabing maaari mong tawagin si Hesus bilang Panginoon? Bakit? Ikalimang Araw: Lucas 18:27-30 Ano ang naghihintay sa kanilang mga buong pusong sumusunod kay Hesus? Ikaanim na Araw: Juan 8:12 Ano ang hindi mararanasan ng mga sumusunod kay Hesus? Bakit? Ikapitong Araw: Fillipos 3:16-18 Paano dapat mamuhay ang mga mananampalataya? Bakit?
Paano ka magiging isang tunay na disipulo ni Hesus? Sa pamamagitan ng pagsuko ng iyong buhay at sa pagsunod sa kanya kahit na anong mangyari. Hindi dahil sa kahit ano pa man kundi sa dahilang ikaw ay naniniwala na siya ang Panginoon at siya lamang ang daan upang ikaw ay maligtas. Sinabi nya, "Kung ibig ninumang sumunod sa akin, limutin niya ang ukol sa kanyang sarili, pasanin ang krus at sumunod sa akin." (Marcos 8:34) Ang tanging paraan upang masabi nating tayo ay tunay na disipulo ni Hesus ay kung tayo ay susunod sa kanya. Ang katotohanang ito ay malinaw sinabi nya sa mga talatang ito: "Ang sinumang hindi magpasan ng sariling krus at sumunod sa akin ay hindi maaaring maging alagad ko." (Lucas 14:27) "Ang hindi nagpapasan ng kaniyang krus at sumusunod sa akin ay hindi karapat-dapat sa akin." (Mateo 10:38) HINDI LAHAT NG TAGASUNOD AY MGA DISIPULO Ang disipulo ay isang tagasunod. Gayunpaman, hindi nangangahulugan na ang lahat ng "sumusunod" kay Hesus ay siyang klase ng tagasunod na hinahanap ng Diyos. Maraming tao ang noon ay sumusunod kay Hesus kahit saan pa man siya magpunta. Ang mga katagang "napakaraming tao" ay karaniwang eksena sa mga gawain ni Hesus. Ngunit, marami sa taong ito ay hindi tunay na disipulo. Sa katunayan, hindi sila sumusunod kay Hesus dahil siya ay kinikilala nilang Diyos ng kanilang buhay. Hindi rin sa dahilang gutom at uhaw sila sa mga Salita at Katuruan ng Diyos. Ang katunayan nito, ang sabi ni Hesus sa kanila, "Sinasabi ko sa inyo: hinahanap ninyo ako, hindi dahil sa mga kababalaghang nakita ninyo, kundi dahil sa nakakakain kayo ng tinapay at nabusog." (Juan 6:26) Lumapit at sumunod sila kay Hesus dahil may pangangailangan silang nais nila para sa kanilang mga sarili. Sa pagkakataong ito, gusto nilang magkaroon ng pagkain. Ngunit ano ang nangyari sa mga taong ito? Hindi nagtagal, sila rin ay tumalikod at hindi na sumunod kay Hesus. "Mula noo'y marami na sa kaniyang mga alagad ang tumalikod sa kaniya at hindi na sumunod." (Juan 6:66)
Ito ang kaibahan ng tunay na disipulo ni Jesus : Kailanman ay hindi ito tatalikod kay Hesus. PAANO KA MAGIGING ISANG TUNAY NA DISIPULO NI HESUS? Noong panahong maraming tagasunod si Hesus ang tumalikod na sa kanya, tinanong niya ang mga noo'y naiwan kasama niya: "Ibig din ba ninyong umalis?" (Juan 6:67). Sumagot si Pedro: "Panginoon, kanino po kami pupunta?" (Juan 6:68). Ang kasagutang ito ni Pedro ay naghahayag ng dalawang katotohanan patungkol sa isang tunay na disipulo ni Hesus. 1. Ang tunay na disipulo ni Hesus ay kinikilala Siya bilang Panginoon kaya isusuko niya ang kanyang buong buhay sa kalooban ni Hesus. Tinawag ni Pedro si Hesus bilang Panginoon. Nangangahulugan lamang ito na para sa isang tunay na disipulo, ang may tanging kapangyarihan sa kanyang buhay ay walang iba kundi si Hesus. Kung si Hesus ang Panginoon, siya rin ang puno, pangulo, and tagapamahala, at wala ng iba pa. Maraming tao ang tanggap si Hesus bilang Tagapagligtas. Ang nais nila ay iligtas sila ni Hesus at pakinabangan ang lahat ng pagpapalang maaari niyang ibigay at gawin sa kanila. Ngunit sa kabila nito, nakakalimutan nilang kung hindi nila tatanggaping Panginoon si Hesus sa buhay nila ay hindi rin siya magiging Tagapagligtas nila. Dahil ang mga sumusuko lamang sa kaniyang pagka-Panginoon at ang sumusunod lamang sa kanyang kagustuhan, sila lamang ang karapat-dapat na makatanggap ng Kaligtasan. "Ipahayag mong si Jesus ay Panginoon at sampalatayanan mo sa iyong puso na binuhay siyang mag-uli ng Diyos. Kapag ginawa mo ito, ikaw ay maliligtas." (Romans 10:9) Si Hesus ay parehong Panginoon at Tagapagligtas. Hindi natin maaaring paghiwalayin o mamili lamang ng isa sa mga ito. Paano natin malalaman na si Hesus nga ang tunay na Panginoon ng ating mga buhay? Ang katanungang ito'y sinagot ni Jesus sa pamamagitan ng tanong, "Tinatawag ninyo akong Panginoon, Panginoon, ngunit hindi naman ninyo ginagawa ang sinasabi ko." (Lucas 6:46) Sa makatuwid, silang mga tumatawag sa kanya ng Panginoon ay dapat lamang na sumunod sa kanyang mga sinasabi. Ito ay nangangahulugan na ang kanyang mga katuruan, mga utos at kanyang Banal na Salita ay kailangan nating maipamuhay. Ang pagsunod natin sa kanya ay ang pagpapatunay ng kanyang pagiging Panginoon sa ating mga buhay. 2. Ang isang tunay na disipulo ni Hesus ay kinikilalang Siya lamang ang tanging Daan at kahit anong mangyari susunod ito sa Kanya. Sumagot si Pedro: "Panginoon, kanino po kami pupunta?" Dahil ang totoo nito'y wala nang ibang daan upang maligtas maliban kay Kristo lamang. Maraming mga tao ngayon na naniniwalang walang iisang daan upang makapunta sa langit. Naniniwala sila na ang lahat ng relihiyon ay mabuti at lamang sa kanilang wlang pananampalataya. Subalit ang ganitong paniniwala ay labag sa itinuturo ni Hesus. Sinabi nya, "Ako ang katotohanan, ang daan at ang buhay." (Juan 14:6a). Kapansin pansin sa talatang ito na nais iparating ni Hesus na wala ng ibang daan , wala ng ibang katotohanan at wala ng ibang pinagmumulan ng buhay na walang hanggan kundi siya lamang. Upang maintindihan pa itong mabuti, sinabi ni Jesus, "Walang makakapunta sa Ama kundi sa pamamagitan ko." (Juan 14:6.) Tandaan, ang kasalanan ang naghiwalay sa atin sa Diyos. Ang ating mga kasalanan ay ang naglayo sa atin sa Kanya. Upang tayo'y muling mapalapit sa Diyos, kailangan natin si Jesus. Malinaw na sinabi niya na maliban sa kanya, hindi tayo makakalapit sa Diyos Ama. Samakatuwid, walang kaligtasan maliban kay Jesus. ibang kailangan kundi ang maging tapat "Kay Kristo lamang matatagpuan ang kaligtasan, sapagkat sa silong ng langit, ang kaniyang pangalan lamang ang ibinigay ng Diyos sa ikaliligtas ng tao." (Gawa 4:12) Ito ang dahilan kung bakit ang isang tunay na disipulo ay hindi lalayo kay Hesus kahit ano pa man ang mangyari. Hindi sila daliang nailalayo at naiuugoy ng mga problema, pagpapahirap, pagsubok o ng kahit kamatayan pa.